
ΑΠΟΦΑΣΕΙ Σ 

Αριθ. 276220 (1) 

Εκκαθάριση «ΚΥΔΕΠ». 

ΟΙ ΥΠΟΥΡΓΟΙ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παραγράφου 3 του άρθρου 27 του Ν. 3147/2003 
«Ρύθμιση θεμάτων αγροτικής γης, επίλυση ζητημάτων 
αποκατασταθέντων και αποκαθισταμένων κτηνοτροφών 
και άλλες διατάξεις» (Α 135). 

β) Του άρθρου 29Ατου Ν. 1558/1995 «Κυβέρνηση και 
Κυβερνητικά όργανα» (Α 137) όπως προστέθηκε με το άρ¬ 
θρο 27 του Ν. 2081 /1992 «Ρύθμιση του θεσμού των Επι¬ 
μελητηρίων, τροποποίηση του Ν. 1712/1987 για τον εκ¬ 
συγχρονισμό των επαγγελματικών οργανώσεων των 


εμπόρων, βιοτεχνών και λοιπών επαγγελματιών και άλλες 
διατάξεις» (Α 154) και τροποποιήθηκε με το άρθρο 1 του 
Ν. 2469/ 1997 «Περιορισμός και βελτίωση της αποτελε- 
σματικότητας των κρατικών δαπανών και άλλες διατά¬ 
ξεις» (Α 38). 

2. Την 399580/30.10.2001 απόφαση του Πρωθυπουρ¬ 
γού και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και 
Φώτη Χατζημιχάλη» (Β 1479). 

3. Την 1065956/863/Α0006/15.7.2003 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (Β 985). 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος της ΚΥΔΕΠ, η οποία 
θα καλυφθεί από το προϊόν της εκκαθάρισης, αποφασί¬ 
ζουμε: 

Η Τριτοβάθμια Συνεταιριστική Οργάνωση με την επω¬ 
νυμία ΚΥΔΕΠ τέθηκε στο καθεστώς της ειδικής εκκαθάρι¬ 
σης του άρθρου 46 Ν.1892/1990 (Α 101), όπωςτροποποι- 
ήθηκε και ισχύει, με την υπ’ αριθμ. 2695/1993 απόφαση 
του Εφετείου Αθηνών με την οποία διορίστηκε ειδική εκ- 
καθαρίστρια η ΑΓΡΟΤΙΚΗ ΤΡΑΠΕΖΑ ΕΛΛΑΔΟΣ (ΑΤΕ) ΑΈ. 
Η διεξαγωγή και η επιτάχυνση περάτωσης της εκκαθάρι¬ 
σης της ΚΥΔΕΠ υπόκειται στην ακόλουθη ειδική ρύθμιση. 

Άρθρο 1 

Εκκαθαρίσεις αγροτικών προϊόντων 

1. Όλες οι διαχειρίσεις αγροτικών προϊόντων που βρί¬ 
σκονται σε εκκρεμότητα και τις οποίες διενεργούσε η ΚΥ¬ 
ΔΕΠ για λογαριασμό του Ελληνικού Δημοσίου θεωρού¬ 
νται οριστικές και εκκαθαρισμένες και δεν υφίστανται 
εκατέρωθεν αξιώσεις. Οι εγγυητικές επιστολές που είχαν 
χορηγηθεί στο Ελληνικό Δημόσιο από την Αγροτική Τρά¬ 
πεζα της Ελλάδος για λογαριασμό της ΚΥΔΕΠ επιστρέ- 
φονται στην ΚΥΔΕΠ εντός 30 ημερών από τη δημοσίευση 
αυτής της απόφασης και αποδίδονται στην Αγροτική Τρά- 
πεζατης Ελλάδος. 

2. Αξιώσεις της ΚΥΔΕΠ κατά του Ελληνικού Δημοσίου 
και ειδικά κατά των Υπουργείων Γ εωργίας, Ανάπτυξης και 
της ΔΙΔΑΓΕΠ και του Οργανισμού Ανασυγκρότησης Επι¬ 
χειρήσεων (ΟΑΕ) είτε από εργολαβικά δικαιώματα της 
διαχείρισης γεωργικών προϊόντων για λογαριασμό του 
Ελληνικού Δημοσίου είτε από εργολαβικά δικαιώματάτης 

ως φορέα παρέμβασης δημητριακών προϊόντων κοινοτι¬ 
κής παρέμβασης παραγράφονται. 

Άρθρο 2 

Εκκρεμείς δίκες ΚΥΔΕΠ και Ελληνικού Δημοσίου 

Προσφυγές, αγωγές και ένδικα μέσα της υπό εκκαθά¬ 
ριση ΚΥΔΕΠ κατά του Ελληνικού Δημοσίου που εκκρε- 
μούν ενώπιον των αρμοδίων δικαστηρίων λογίζονται ως 
μηδέποτε ασκηθείσες. 

Άρθρο 3 

Απαιτήσεις και Υποχρεώσεις ΚΥΔΕΠ - τρίτων 

1. Οι απαιτήσεις της ΚΥΔΕΠ κατά οποιουδήποτε τρίτου 
με εξαίρεση τις απαιτήσεις κατά των Αγροτικών Συνεται¬ 
ριστικών Οργανώσεων και απαιτήσεις τρίτων κατά ΚΥ¬ 
ΔΕΠ θα εκδικάζονται κατά τη διαδικασία των ασφαλιστι¬ 
κών μέτρωντων άρθρων 686 επ. του Κώδικα Πολιτικής Δι¬ 
κονομίας. Η ίδια διαδικασία εφαρμόζεται και για τις ήδη 
εκκρεμείς δίκες, πλην αυτών που εκκρεμούν ενώπιον του 
Αρείου πάγου και του Συμβουλίου της Επικράτειας. Οι 
σχετικές αιτήσεις για επανασυζήτηση των υποθέσεων κα¬ 
τατίθενται ενώπιον του αρμοδίου Δικαστηρίου και κοινο¬ 
ποιούνται εντός τριών μηνών από τη δημοσίευση αυτής 
της απόφασης. 

2. Απαιτήσεις της ΚΥΔΕΠ κατά οποιουδήποτε τρίτου με 
εξαίρεση τις απαιτήσεις των Αγροτικών Συνεταιριστικών 
Οργανώσεων που δεν έχουν ασκηθεί αγωγές μέχριτη δη¬ 
μοσίευση της απόφασης αυτής παραγράφονται. 

3. Απαιτήσεις τρίτων κατά της ΚΥΔΕΠ, εφόσον μέχριτη 
δημοσίευση της απόφασης αυτής δεν έχουν εγερθεί σχε¬ 
τικές αγωγές και εφόσον δεν είναι διασφαλισμένες με 
εμπράγματη ασφάλεια παραγράφονται. 

Άρθρο 4 

Απαιτήσεις ΚΥΔΕΠ κατά των Αγροτικών 
Συνεταιριστικών Οργανώσεων 

Οι οποιεσδήποτε απαιτήσεις της ΚΥΔΕΠ κατά των πρω¬ 
τοβαθμίων ή δευτεροβαθμίων Αγροτικών Οργανώσεων, 
όπως αυτές εμφανίζονται στα λογιστικά βιβλία της ΚΥ¬ 
ΔΕΠ ως χρεωστικά υπόλοιπα αναλυτικά κατά Αγροτική 
Συνεταιριστική Οργάνωση διαγράφονται και οι υφιστάμε¬ 
νες εκκρεμείς δίκες μεταξύ ΚΥΔΕΠ και Συνεταιριστικών 
Οργανώσεων καταργούνται από τη δημοσίευση της από¬ 
φασης αυτής. Οι απαιτήσεις της ΚΥΔΕΠ κατά των Αγρο¬ 
τικών Συνεταιριστικών Οργανώσεων που είναι καταχωρη- 
μένες στα λογιστικά της βιβλία υπό κωδικό 3996 και οι 
αντίστοιχες υποχρεώσεις αυτής προς τις Αγροτικές Συ¬ 
νεταιριστικές Οργανώσεις που είναι καταχωρημένες υπό 
κωδικό 5396 συμψηφίζονται αμοιβαίως και το τυχόν χρε¬ 
ωστικό υπόλοιπο διαγράφεται σε βάρος της εκκαθάρισης 
και δεν υπόκειται σε φορολόγηση. Το υπόλοιπο του δια- 
γραφέντος, κατόπιν συμβιβασμού, ποσού οφειλής της 
ΕΛ.ΒΙ.Ζ Α.Ε. μετοχικού ενδιαφέροντος της ΑΤΕ Α.Ε. προς 
την υπό εκκαθάριση ΚΥΔΕΠ, δε θεωρείται εισόδημα και 
δε φορολογείται. 

Άρθρο 5 

Ακίνητα 

1. Τα μέχριτην 31.12.2004 ευρισκόμενα στην κυριότητα, 
νομή και κατοχή της ΚΥΔΕΠ ακίνητα, τα οποία δεν εκπλει- 
στηριάστηκαν, παρά την τήρηση της διαδικασίας της πα¬ 
ραγράφου 21 του άρθρου 46α του Ν. 1892/1990, όπως 
προστέθηκε με το άρθρο 14 του Ν. 2000/1991 (Α 206) και 


συμπληρώθηκε μετο άρθρο 4του Ν. 2237/1994 (Α 149) με¬ 
ταβιβάζονται κατά πλήρη κυριότητα νομή και κατοχή και 
ελεύθερα από κάθε βάρος στην Αγροτική Τράπεζατης Ελ¬ 
λάδος με τίμημα το οποίο προσδιορίζεται στο ένα τέταρτο 
(1/4) της διασφαλιστικής αξίας, όπως αυτή προκύπτει από 
εκτίμηση της Διεύθυνσης Τεχνικών Έργων της ΑΤΕ Α.Ε., 
με ανάλογη και ισόποση μείωση των οφειλών της ΚΥΔΕΠ 
προς την ΑΤΕ Α.Ε., κατά παρέκκλιση των διατάξεων της 
παραγράφου 21 του άρθρου 46ατου Ν. 1892/1990. Από το 
τίμημα μεταβίβασης κάθε ακινήτου, θα αφαιρεθεί τυχόν 
οφειλόμενο υπόλοιπο δανείου, το οποίο χορηγήθηκε από 
την ΑΤΕ Α.Ε. στην ΚΥΔΕΠ για την ανέγερσή του. Η μεταβί¬ 
βαση γίνεται σύμφωνα με την παράγραφο 13 του άρθρου 
46ατου Ν. 1892/1990, όπως προστέθηκε μετο άρθρο 14 
του Ν. 2000/1991 και τροποποιήθηκε με την παράγραφο 4 
του άρθρου 53του Ν. 2224/1994 (Α 112). 

2. Η αξία των ακινήτων της ΚΥΔΕΠ, τα οποία μεταβιβά¬ 
σθηκαν είτε σε Συνεταιριστικές Οργανώσεις, είτε εκποιή¬ 
θηκαν σε τρίτους, θεωρείται αποσβεσθείσα και τα ακίνη¬ 
τα αυτά διαγράφονται από τα λογιστικά βιβλία της ΚΥ¬ 
ΔΕΠ. 

3. Στις Συνεταιριστικές Οργανώσεις που μεταβιβάζο¬ 
νται αποθηκευτικοί χώροι που κατασκευάσθηκαν από την 
ΚΥΔΕΠ, σύμφωνα με τη διάταξη του άρθρου 19 του Ν. 
2538/1997 (Α 242), όπως τροποποιήθηκε και συμπληρώ¬ 
θηκε μετο άρθρο 4του Ν. 2732/1999 (Α 154) περιλαμβά¬ 
νεται και η Κεντρική Ένωση νομού Χανιών, για τις σιταπο¬ 
θήκες (311-03) Σούδας. Η Κεντρική Ένωση νομού Χανιών, 
για τη χρήση των σιταποθηκών (311-03) επί 40 χρόνια υπο- 
χρεούται να καταβάλει απευθείας στη δανείστριατης ΚΥ¬ 
ΔΕΠ ΑΤΕ ποσοστό 10% επί του ποσού του δανείου 
153.000.000 δραχμών, το οποίο έλαβε η ΚΥΔΕΠ από την 
ΑΤΕ για την ανέγερση των σιταποθηκών (3ΙΙ_03), με ανά¬ 
λογη μείωση των απαιτήσεων της ΑΤΕ κατά της ΚΥΔΕΠ. 

4. Αποθήκες που κτίστηκαν σε οικόπεδα του Οργανι¬ 
σμού Σιδηροδρόμων Ελλάδος (ΟΣΕ) (πρώην ΣΕΚ), τα 
οποία είχαν παραχωρηθεί, κατά χρήση, στην ΚΕΠΕΣ, στα 
δικαιώματα και τις υποχρεώσεις της οποίας υπεισήλθε η 
ΚΥΔΕΠ, με πόρους του «Ειδικού Λογαριασμού» σύμφωνα 
με τους νόμους 5686/1932,6195/1934 και 1705/1951, πα¬ 
ραμένουν στην κυριότητα του ΟΣΕ, εφόσον μέχρι τη δη¬ 
μοσίευση της απόφασης αυτής δεν έχουν μεταβιβασθεί 
σε Συνεταιριστικές Οργανώσεις. 

5. Συμβάσεις μίσθωσης ακινήτων ΚΥΔΕΠ λήγουν, αζη- 
μίως, από την ημερομηνία έναρξης ισχύος της παρούσας 
απόφασης, εφόσον για τα μισθωμένα ακίνητα διενεργή- 
θηκαν πλειοδοτικοί διαγωνισμοί για την εκποίησή τους, 
σύμφωνα με τις διατάξεις της παραγράφου 21 του άρ¬ 
θρου 46ατου Ν. 1892/1990 που προστέθηκε μετο άρθρο 
4του Ν. 2237/1994 είτετα ακίνητα αυτά ανήκουν στην κυ¬ 
ριότητα της ΚΥΔΕΠ είτε μεταβιβάσθηκαν σε τρίτους. 

Άρθρο 6 

Μετοχές 

Μετοχές ιδιοκτησίας ΚΥΔΕΠ, για την εκποίηση των 
οποίων διενεργήθηκαν τουλάχιστον πέντε δημόσιοι δια¬ 
γωνισμοί κατά τις διατάξεις της παραγράφου. 22 του άρ¬ 
θρου 46ατου Ν. 1892/1990 που προστέθηκε μετο άρθρο 
4 του Ν. 2237/1994 και δεν εκδηλώθηκε ενδιαφέρον για 
την αγορά τους, η αξία τους θεωρείται αποσβεσθείσα λό¬ 
γω απαξίωσης αυτών και αυτές μεταβιβάζονται στην ΑΤΕ 
Α.Ε., προς 0,01 ΕΥΡΩ, ανά μετοχή. Γιατη μεταβίβαση αυ¬ 
τή δεν καταβάλλεται φόρος. 

Άρθρο 7 

Απαιτήσεις εργαζομένων 

1. Για τηνπρονομιακή κατάταξη των απαιτήσεωντων ερ¬ 
γαζομένων που έχουν ως βάση την παροχή εξαρτημένης 
εργασίας ως αφετηρία για τον υπολογισμό της διετίαςτου 
άρθρου 975 παρ. 3του Κ.Πολ.Δ., όπως τροποποιήθηκε με 
τοάρθρουθπαρ. 16του Ν. 2479/1997 (Α67),λαμβάνεται 
υπόψη η ημερομηνία ορισμού του πρώτου πλειοδοτικού 
διαγωνισμού για την πώληση ως συνόλου του ενεργητικού 
της επιχείρησης, ανεξάρτητα αν αυτός πραγματοποιήθη¬ 
κε ή όχι. Στην ως άνω ρύθμιση περιλαμβάνονται και οι τό¬ 
κοι των απαιτήσεων αυτών καθώς και απαιτήσεις δικηγό¬ 
ρων που προέρχονται από σχέση εντολής. 

2. Οι αμοιβές δικηγόρων που χειρίσθηκαν υποθέσεις 
υπό εκκαθάριση επιχειρήσεων, ειδική εκκαθαρίστριατων 
οποίων έχει ορισθεί η ΑΤΕ Α. Ε. και από τις οποίες η υπό εκ¬ 
καθάριση επιχείρηση ουδέν ποσό εισέπραξε υπολογίζο¬ 
νται στο είκοσι τοις εκατό (20%) του ελάχιστου ορίου 
αμοιβών που προβλέπει ο κώδικας δικηγόρων, εφόσον 
δεν έχουν εκδοθεί μέχρι τη δημοσίευση αυτού του νόμου 
αμετάκλητες αποφάσεις. 

Άρθρο 8 

Εγγυητικές επιστολές 

1. Εγγυητικές επιστολές που προσκομίσθηκαν στην ΚΥ- 
ΔΕΠ για την καλή εκτέλεση ανέγερσης ή επισκευής ακι¬ 
νήτων ιδιοκτησίας της, τα οποία μεταβιβάσθηκαν σε Συ¬ 
νεταιριστικές Οργανώσεις ή εκποιήθηκαν σε τρίτους ή 
βρίσκονται ακόμα στην κυριότητα της υπό εκκαθάριση 
ΚΥΔΕΠ, επιστρέφονται στους εκδότες τους ή σε εκείνους 
υπέρ των οποίων εκδόθηκαν και οι προσωρινές παραλα¬ 
βές των έργων θεωρούνται οριστικές. 

2. Σε περίπτωση κατά την οποία τα σώματα των εγγυη¬ 
τικών επιστολών καταστράφηκαν κατά την πυρκαγιά που 
εκδηλώθηκε στα γραφείατης ΚΥΔΕΠ στις 16.5.1999 οι εκ¬ 
δότες των εγγυητικών αυτών επιστολών απαλλάσσονται 
από την καταβολή της σχετικής εγγύησης. 

Άρθρο 9 

Αμοιβή Ειδικής Εκκαθαρίστριας ΑΤΕ 

1. Η προσωρινή αμοιβή της Ειδικής Εκκαθαρίστριας της 
ΚΥΔΕΠ, ΑΤΕ Α.Ε. καθορίζεται σε 10% επί του υπολοίπου 
των καταθέσεων της υπό εκκαθάριση ΚΥΔΕΠ κατά τη δη¬ 
μοσίευση της απόφασης αυτής και καταβάλλεται στην 
ΑΤΕ, μέσα σε ένα μήνα από τη δημοσίευση αυτή. 

2. Η οριστική αμοιβή της εκκαθαρίστριας ΑΤΕ κατά πα¬ 
ρέκκλιση του άρθρου 46 παρ. 2 Ν.1892/1990 ορίζεται σε 
18% επί του οριστικού προϊόντος της εκκαθάρισης και θα 
καταβληθεί πριν από τη σύνταξη του πίνακα διανομής χω¬ 
ρίς συνυπολογισμό της προσωρινής αμοιβής που έχει 
ήδη καταβληθεί 

Άρθρο 10 

Περάτωση της εκκαθάρισης 

1. Μετά την ολοκλήρωση της εκποίησης του ενεργητικού 
της υπό εκκαθάριση ΚΥΔΕΠ, η εκκαθαρίστρια ΑΤΕ με δημό¬ 
σια πρόσκληση, η οποία δημοσιεύεται σε δύο πολιτικές και 
μια οικονομική εφημερίδα που εκδίδονται στην Αθήνα προ- 
σκαλεί τους πιστωτές να αναγγείλουν τις απαιτήσεις τους 
μέσα σε ένα μήνα από τη δημοσίευση της πρόσκλησης. 

2. Για την ταχύτερη περάτωση της εκκαθάρισης, στο 
προϊόν της εκκαθάρισης που αναλογεί στην ενυπόθηκη 
δανείστρια της ΚΥΔΕΠ ΑΤΕ, θα υπολογισθεί και ολόκλη¬ 


ρο το πιστούμενο τίμημα, το οποίο δικαιούται να εισπρά- 
ξει η υπό εκκαθάριση ΚΥΔΕΠ από τρίτους και το οποίο 
προέρχεται από εκποίηση περιουσιακώντης στοιχείων με 
τη διαδικασία των διατάξεων του άρθρου 46α του Ν. 
1892/1990, όπως τροποποιήθηκε με το άρθρο 4 του Ν. 
2237/1994, ή από συμβιβαστική επίλυση διαφορών. Ολό¬ 
κληρο το ποσό του πιστούμενου αυτού τιμήματος, όπως 
αυτό θα προσδιορισθεί κατά την ημερομηνία σύνταξης 
του πίνακα κατάταξης δανειστών, εκχωρείται από τη δι¬ 
καιούχο υπό εκκαθάριση ΚΥΔΕΠ στη δανείστρια ΑΤΕ 
Α.Ε., σύμφωνα με το άρθρο 455 επ. του Αστικού Κώδικα. 

3. Μετά την αναγγελία των πιστωτών η εκκαθαρίστρια 
ΑΤΕ συντάσσει μέσα σε 30 ημέρες από τη λήξη της πα¬ 
ραπάνω προθεσμίας αναγγελίας πίνακα κατάταξης σύμ¬ 
φωνα με την παράγραφο 3 του άρθρου 9 Ν. 1386/1983 (Α 
107), διανέμει με την επιφύλαξη του άρθρου 980 παρ. 1 
Κώδικα Πολιτικής Δικονομίαςτοπροϊόντης εκκαθάρισης, 
καταρτίζει και δημοσιεύει τον τελικό ισολογισμό της εκ¬ 
καθάρισης. 

4. Σε περίπτωση άσκησης ανακοπής κατά του πίνακα 
κατάταξης σύμφωνα με το άρθρο 979 παρ. 2 Κώδικα Πο¬ 
λιτικής Δικονομίας εφαρμόζεται η διάταξη του άρθρου 
980 του ιδίου Κώδικα και κατά τη διαδικασία που προβλέ- 
πεται στη διάταξη αυτή ως προς τη διανομή του προϊό¬ 
ντος της εκκαθάρισης. 

5. Σε κάθε περίπτωση η διαδικασία της εκκαθάρισης 
πρέπει να ολοκληρωθείτο αργότερο, μέσα σε δώδεκα μή¬ 
νες από τη δημοσίευση της παρούσας απόφασης. Η προ¬ 
θεσμία αυτή μπορεί να παραταθεί επί εξάμηνο με κοινή 
απόφαση των Υπουργών Οικονομίας και Οικονομικών και 
Γεωργίας. Εφόσον η εκκαθάριση δεν ολοκληρωθεί μέσα 
στο παραπάνω χρονικό διάστημα η εκκαθάριση θεωρεί¬ 
ται ότι έχει περατωθεί και παύει η εξουσία του ειδικού εκ- 
καθαριστή. 

6. Η δημοσίευση του τελικού ισολογισμού της εκκαθά¬ 
ρισης αποτελεί και την τυπική πράξη περάτωσηςτης ειδι¬ 
κής εκκαθάρισης. 

Άρθρο 11 
Έναρξη ισχύος 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. Κάθε αντίθετη διάταξη κα- 
ταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

ΑΠ. ΦΩΤΙΑΔΗΣ ΕΥΑΓ. ΑΡΓΥΡΗΣ 

-♦- 

Αριθ. 285823/10011 (2) 

Τροποποίηση της ΚΥΑ 515 / 212964/878/24.1.2003, αύξη¬ 
ση της πίστωσης περί εφαρμογής του Προγράμματος 
της Πρόωρης Συνταξιοδότησης των Αγροτών του Εγ¬ 
γράφου Προγραμματισμού Αγροτικής Ανάπτυξης 
(Ε.Π.Α.Α.) 2000-2006. 

ΟΙ ΥΠΟΥΡΓΟΙ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη τις διατάξεις: 

1. Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (ΦΕΚ137/Α) όπως συμπληρώθηκε 

με το άρθρο 27 του Ν. 2081/92 ΦΕΚ 154/Α) και τροποποι¬ 
ήθηκε με το άρθροί παρ. 2α του Ν, 2469/97 (ΦΕΚ38/Α). 

2. Του άρθρου 1 παρ. 1,2 και 3 του Ν. 1338/83 «Εφαρ¬ 
μογή Κοινοτικού δικαίου (ΦΕΚΑ'34), όπως τροποποιήθη¬ 
κε από το άρθρο 6 του Ν. 1440/84. Συμμετοχή της Ελλά¬ 
δος στο κεφάλαιο, στο αποθεματικό και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητας Άνθρακος και Χάλυβος και 
του Εφοδιασμού ΕΥΡΑΤΟΜ (ΦΕΚΑ'70) και στο άρθρο 65 
του Ν. 1892/90 (ΦΕΚΑΊ01). 

3. Τον Ν. 992/1979 «Περί οργανώσεωςτων διοικητικών 
υπηρεσιών για την εφαρμογή της Συνθήκης προσχώρη¬ 
σης της Ελλάδος στις Ευρωπαϊκές Κοινότητες και ρύθμι¬ 
ση συναφών και οργανωτικών θεμάτων (ΦΕΚ Α 280'). 

4. Το Π.Δ. 131 /1974 «Περί παροχής οικονομικών ενισχύ¬ 
σεων εις την γεωργικήν, κτηνοτροφικήν, δασικήν και αλι¬ 
ευτικήν παραγωγή» και του Ν. 1409783 συμπλήρωση των 
διατάξεων του άνω Π.Δ. 

5. Τον Ν. 2065/92 άρθρο 39, παρ. 10, περί κοινών απο¬ 
φάσεων Υπουργού Γεωργίας και Οικονομικών για την 
έγκριση οικονομικών ενισχύσεων. 

6. Του Ν. 2362/95 «Περί Δημοσίου Λογιστικού, ελέγχου 
και δαπανών του Κράτους και άλλες διατάξεις» (ΦΕΚ Α' 
247) Της αριθ. 371351/16.5.2001 (ΦΕΚ 646 Α72001) από¬ 
φαση του Υπουργού Γεωργίας «για την σύσταση και ορ¬ 
γάνωση της Αρχής Πληρωμής Ε.Π.Α.Α.» 

7. Τους Ν. 2237/94 καιΝ. 2945/01 για την εφαρμογή της 
πρόωρης συνταξιοδότησης και συναφών θεμάτων. 

8. Του Π.Δ. 402/1998 σχετικά με τον Οργανισμό του Υπ. 
Γεωργίας. 

9. Του Ν. 2892/2001 (ΦΕΚ 46/Α') και ειδικότερα το άρ¬ 
θρο 15 όπως συμπληρώθηκε με το άρθρο 30 παρ. 6 και 7 
του Ν. 2945/2001 (ΦΕΚ223/Α') «Σύσταση, οργάνωση ειδι¬ 
κής υπηρεσίας στο Υπουργείο Γ εωργίας μετοντίτλο «Αρ¬ 
χή Διαχείρισης Εγγράφου Προγραμματισμού Αγροτικής 
Ανάπτυξης» (Ε.Π.Α.Α.)». 

10. Των άρθρων 13.29 Ν.2637/98 (ΦΕΚ 200 Α') «σύστα¬ 
ση ΟΠΕΚΕΠΕ» όπως τροποποιήθηκαν και συμπληρώθη¬ 
καν με το άρθρο 4 του Ν.2732/99(ΦΕΚ 154 Α') και το άρ¬ 
θρο 24 του Ν. 2945/2001 (ΦΕΚ 223 Α'). 

11. Της αριθ. 379286/2001 (ΦΕΚ 1102 Β') απόφασης του 
Υπουργού Γεωργίας «περί εγκρίσεως του ΟΠΕΚΕΠΕ ως 
Οργανισμού Πληρωμής». 

12. Της αριθ. 227200/2002 (ΦΕΚ 215 Β') απόφασης του 
Υπουργού Γεωργίας «περί αρμοδιοτήτων των Δ/νσεων 
του Υπουργείου Γ εωργίας μετά την κατάργηση της ΓΕ.ΔΙ- 
ΔΑΓΕΠ». 

13. Της αριθ. 389578/21.11.2000 κοινής απόφασης των 
Υπουργών Οικονομικών και Γ εωργίας «Κανονισμός διαδι¬ 
κασίας πληρωμών του ΟΠΕΚΕΠΕ-Ν.Π.Ι.Δ. των ενισχύ¬ 
σεων που βαρύνουν τον ΕΛΕΓΕΠ». 

14. Της αριθ. 408583/6914/422/29.11.2000 κοινής από¬ 
φασης των Υπουργών Εθνικής Οικονομίας, Οικονομικών 
και Γ εωργίας για το πρόγραμμα της πρόωρης συνταξιο- 
δότησης των αγροτών στα πλαίσια εφαρμογής τους 
καν. (ΕΚ) 1257/99. 

15. Της αριθ. 410544/7192/11.12.2000 απόφασης 
Υπουργού Γεωργίας με λεπτομέρειες εφαρμογής του 
προγράμματος 

16. Τις σχετικές μεταξύ ΑΤΕ-Δημοσίου συμβάσεις που 
ορίζουν φορέα εφαρμογής την ΑΤΕ κατ’ εντολή και λογα¬ 
ριασμό του Ελληνικού Δημοσίου. 

17. Του Κανονισμού (ΕΚ) αριθ. 1257/1999 του Συμβου¬ 


λίου της 17ης Μάίου 1999 «για τη στήριξη της αγροτικής 
ανάπτυξης από το ΕΓΤΠΕ» . 

18. Του κανονισμού (ΕΚ) αριθ. 1750/99 όπως αντικατα- 
στάθηκε από τον Καν. 445/2002 της Επιτροπής της 26ης 
Φεβρουάριου «για τη θέσπιση λεπτομερών κανόνων 
εφαρμογής του καν. 1257/1999» . 

19. Του κανονισμού (ΕΚ) 3887/92 όπως αντικαταστάθη- 
κε από τον Καν.2419/2001 της Επιτροπής της 11ης Δε¬ 
κεμβρίου για τη θέσπιση λεπτομερών κανόνων εφαρμο¬ 
γής του Ολοκληρωμένου Συστήματος διαχείρισης και 
ελέγχου για ορισμένα καθεστώτα κοινοτικών ενισχύσεων 
που θεσπίστηκαν με τον καν.3508/92. 

20. Της αριθ. Ε(2000)2733/27.9.2000 απόφασης της 
Ε.Ε. με την οποία εγκρίθηκε το Έγγραφο Προγραμματι¬ 
σμού Αγροτικής Ανάπτυξης (Ε.Π.Α.Α.). 

21. Της αριθμ. 0(2003)3139/22.8.2003 απόφασης της 
Ε.Ε. με την οποία εγκρίθηκε τροποποιημένος ο Χρηματο¬ 
δοτικός Πίνακαςτου Εγγράφου Προγραμματισμού Αγρο¬ 
τικής Ανάπτυξης (Ε.Π.Α.Α.). 

22. Του καν. 1258/99 «περί χρηματοδότησης της Κοινής 
γεωργικής πολιτικής». 

23. Του καν. 1663/95 «για τη θέσπιση λεπτομερειών 
εφαρμογήςτου καν.729/70 όσον αφορά τη διαδικασία για 
την εκκαθάριση των λογαριασμών του ΕΓΤΠΕ - Τμ. Εγ¬ 
γυήσεων. 

24. Της αριθμ. ΔΙΠΠ/Φ ΕΓΚΡ. 6/8/26502/10.1.2002 και 
της αριθμ. 234353/28.1.2002 Απόφασης. 

25. Της αριθμ. 1065956/863/Α0006/15.7.2003 Κοινής 
Απόφασης του Πρωθυπουργού και Υπουργού Οικονο¬ 
μίας & Οικονομικών «Ανάθεση αρμοδιοτήτων Υπουργού 
Οικονομίας & Οικονομικών στους Υφυπουργούς Οικονο¬ 
μίας & Οικονομικών». 

26. Την Κ.Υ.Α. 305893/8482/22.11.02 περί αμοιβής της 
ΑΤΕ κλπ, αποφασίζουμε: 

Τροποποιούμε και συμπληρώνουμε το άρθρο 10, παρά¬ 
γραφοι 1 και 4 της αριθμ. 515/212964/878/24.1.2003 ως 
εξής: 

«1. Εγκρίνεται η συνέχιση της εφαρμογής και διαχεί¬ 
ρισης του προγράμματος της Πρόωρης Συνταξιοδότη- 
σης των Αγροτών του Εγγράφου Προγραμματισμού 
Αγροτικής Ανάπτυξης (ΕΠΑΑ) Άξονας 1, Μέτρο 1 στα 
πλαίσια των Καν./Ε.Ε. 1257/99 (άρθρα 10, 11, 12), 
1258/99 και 1663/95, όπως αυτοί ισχύουν. Γιατο σκοπό 
αυτό να διατεθεί ποσό 193 εκατ. Ευ ΒΟ για το έτος 2004 
και μετέπειτα ετών σε εκτέλεση της Κ.Υ.Α αριθμ. 
408583/6914/ 29.11.00 Εθν. Οικονομίας Οικονομικών 
και Γ εωργίας. 

4. Το ποσό της δαπάνης (Εθνικής και Κοινοτικής) με το 
οποίο θα χρηματοδοτηθεί ο ΕΛΕΓΕΠ το 2004, ανέρχεται 
σε 185 εκ ΕυΒΟ.» 

Κατά τα λοιπά ισχύει στο σύνολό της, εκτός των ανωτέ¬ 
ρω τροποποιήσεων, η προαναφερθείσα αριθμ. 
515/212964/878/24.1.2003 απόφαση. 

Εξουσιοδοτείται ο Υπουργός Γ εωργίας γιατις λεπτομέ¬ 
ρειες εφαρμογής. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

ΝΙΚΟΣ ΦΑΡΜΑΚΗΣ ΓΕΩΡΓΙΟΣ ΔΡΥΣ 

Αριθ. 07/ΔΤΑ/17017 (3) 

Τροποποίηση της συστατικής πράξης της Δημοτικής Επι¬ 
χείρησης Έργων Πολιτισμού- Ανάπτυξης Προβολής & 
Επικοινωνίας Κορυδαλλού (ΔΕΕΠΑΠΕΚ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική αυτοδιοίκηση και άλλες διατάξεις». 

2. Τις διατάξεις των άρθρων 277 εως 284 του Π.Δ/τος 
410/95. 

3. Την 25027/84 απόφαση του Υπουργού Εσωτερικών 
(ΦΕΚ 244/84 τ. Β'). 

4. Την 5914 + (5883) 26.10.95 απόφαση του Περιφερει¬ 
ακού Δ/ντη Πειραιά «Περί σύστασης της Δημοτικής Επι¬ 
χείρησης (ΔΕΕΠΑΠΕΚ). 

5. Την 23/2003 απόφαση του Δ/κού Συμβουλίου της ΔΕ¬ 
ΕΠΑΠΕΚ. 

6. Την από 14.3.03 Οικονομοτεχνική μελέτη για την δι¬ 
εύρυνση των σκοπών της Δημοτικής Επιχείρησης Κορυ¬ 
δαλλού (ΔΕΕΠΑΠΕΚ). 

7. Τις 390/2003 & 472/2003 αποφάσεις του Δημοτικού 
Συμβουλίου Κορυδαλλού. 

8. Τις 9 και 10/2003 (πρακτικό 11/2003) αποφάσεις της 
Επιτροπής του άρθρου 7 του Ν. 2839/2000 με τις οποίες 
κρίθηκε νόμιμες οι 390/03 και 472/03 αποφάσεις του Δημ. 
Συμβουλίου Κορυδαλλού, αποφασίζουμε: 

Τροποποιούμε την αριθ. 5914+ (5883) 26.10.95 απόφα¬ 
ση του Περιφερειακού Δ/ντή Πειραιά περί σύστασης Δη¬ 
μοτικής Επιχείρησης Έργων Πολιτισμού - Ανάπτυξης- 
Προβολής & Επικοινωνίας Κορυδαλλού ως προς την παρ. 
ΣΤ' που αφορά το μετοχικό κεφάλαιο της επιχείρησης το 
οποίο αυξάνει κατά εκατό χιλιάδες (100.000) Ευρώ, το 
οποίο θα καταβληθεί από το Δ. Κορυδαλλού. 

Από τις διατάξεις της απόφασης αυτής προκαλείται δα¬ 
πάνη εις βάρος του προϋπολογισμού του Δ. Κορυδαλλού 
ύψους 100.000 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 3 Δεκεμβρίου 2003 
Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 6183 (4) 

Καταβολή αποζημίωσης σε υπαλλήλους του Δημοσίου, 
δικαστικούς κ.λπ. που συμμετέχουν στην Α/βάθμια 
Ε.Ε.Δ.Α., Ν. Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 
Έχοντας υπόψη: 

1. Τον Ν. 2503/97 «περί, σύστασης και λειτουργίας των 
Περιφερειών της Χώρας». 

2. Το άρθρο 10του Ν. 998/79 «περιφερειακά συμβούλια 
και επιτροπές». 

3. Το 19 του Ν. 2470/97 «περί αποζημιώσεως συμβου¬ 
λίων και επιτροπών». 

4. Την 2/80345/0004/8.11.99 (ΦΕΚ 2040/τ.β./19.11.99). 

5. Την 2/37/195/0026/2001 (ΦΕΚαρ. 915/17.7.2001/τεύ¬ 
χος Β') απόφαση του Υπουργού Οικονομικών «καθορι¬ 
σμός δικαιολογητικών πληρωμής αποζημίωσης συμβου¬ 
λίων και επιτροπών». 


6. Την αρ. 393155/22.9.92 ΚΥΑ «περιορισμός συλλογι¬ 
κών οργάνων του ΥΠ. ΓΕ. 

7. Την αρ. 422191/28.12.2001 έγγραφο του ΥΠ.ΓΕ. 

8. Την αρ. πρ.484/14.2.2002, αρ.πρ. 5045/24.10.2002 
και αρ. πρ. 3141/14.7.2003 αποφάσεις μας όπως αυτές 
τροποποιήθηκαν και ισχύουν για την δεκαετία 2002-2003. 

9. Την αρ.πρ.261129/2002 και αρ.πρ.261130/2002 απο- 
φάσειςτου ΥΠ.ΓΕ. 

10. Την ανάγκη εκδίκασης προσφυγών κατά αποφάσε¬ 
ων χαρακτηρισμού του αρ. 14 ενώπιον των αρμοδίων επι¬ 
τροπών για προάσπιση των έννομων συμφερόντων του 
δημοσίου 

11. Το γεγονός ότι η σύνθεση της Α/θμιας Ε.Ε.Δ.Α. δεν 
είναι αμιγής από υπαλλήλους που υπηρετούν στις υπηρε¬ 
σίες όπου λειτουργούν τα παραπάνω συλλογικά όργανα 

12. Το γεγονός ότι οι παραπάνω επιτροπές αποτελούν 
μόνιμα συλλογικά όργανα, αποφασίζουμε: 

1. Στον Πρόεδρο, τα μέλη και γραμματέα της Α/θμιας 
Ε.Ε.Δ.Α. της Π.Β.ΑΙ. χορηγούμε αποζημίωση, κατά συνε¬ 
δρίαση, για την λειτουργία τους εκτός ωραρίου εργασίας 
και σε χρόνο που δεν καλύπτεται από υπερωριακή απα¬ 
σχόληση. 

2. Η αποζημίωση της παρ. 1, της παρούσας μας δεν 
μπορεί να είναι ανώτερη των (5/100) πέντε εκατοστώντου 
Βασικού μισθού του 16η Μ.Κ. κατά συνεδρίαση και σε κα¬ 
μιά περίπτωση δεν μπορεί να υπερβαίνει τις (50) συνε¬ 
δριάσεις ετησίως. 

3. Η σχετική δαπάνη βαρύνει τις πιστώσεις του τακτικού 
προϋπολογισμού του Φ. 061 & ΚΑΕ 0515 οικ. Έτους 2003 
και η δαπάνη ανέρχεται στο ποσό των οκτακόσιων πενή¬ 
ντα εννιά ευρώ και τεσσάρων λεπτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 21 Νοεμβρίου 2003 

Ο Γενικός Γ ραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

- ♦ - 

(5) 

Χορήγηση άδειας άσκησης επαγγέλματος Κοινωνικού 
Λειτουργού στην Ειρήνη Λάγγατου Χαραλάμπου. 

Ο ΝΟΜΑΡΧΗΣΑΘΗΝΩΝ 

Με την 4829/18.11.03 απόφαση του Βοηθού Νομάρχη 
Αθηνών χορηγείται στην Ειρήνη Λάγγα του Χαραλάμπου 
άδεια ασκήσεως επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

- ♦ - 

( 6 ) 

Χορήγηση άδειας άσκησης επαγγέλματος Κοινωνικού 
Λειτουργού στη Χολέβα Παναγιώτα του Ηλία. 

Ο ΝΟΜΑΡΧΗΣΑΘΗΝΩΝ 

Με την 5012/3.12.03 απόφαση του Βοηθού Νομάρχη 
Αθηνών χορηγείται στη Χολέβα Παναγιώτα του Ηλία 
άδεια ασκήσεως επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 




25602 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(7) 

Χορήγηση άδειας άσκησης επαγγέλματος Κοινωνικού 
Λειτουργού στη Λήδα Μιχαηλίδου του Μιχαήλ. 

Ο ΝΟΜΑΡΧΗΣ ΑΘΗΝΩΝ 

Με την 4891/18.11.03 απόφαση του Βοηθού Νομάρχη 
Αθηνών χορηγείται στη Λήδα Μιχαηλίδου του Μιχαήλ 
άδεια ασκήσεως επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 
-♦- 

Αριθ. 17931 (8) 

Κύρωση διανομής αγρ/τος Περίνθου έτους 2003. 

Ο ΝΟΜΑΡΧΗΣ ΚΙΛΚΙΣ 

Έχοντας υπόψη: 

1. Το άρθρο 3 παραγ. 1 και 2 του Ν. 2218/94 και του Ν. 


2240/94 «Περί Νομ. Αυτ/σης». 

2. Το άρθρο 10 του Ν. 2503/97 

3. Τις διατάξεις του άρθρου 4 του Ν.Δ. 1189/72 και του 
άρθρου 7 & 1 του Ν. 3147/03 

4. Τα κτηματολογικά στοιχεία της Συμ/κής Διανομής 
αγρ/τος Περίνθου έτους 2003. 

5. Σχετική εισήγηση της Δ/νσης Γεωργίας Κιλκίς, απο¬ 
φασίζουμε: 

Κυρώνουμε την Συμ/κή διανομή αγρ/τος Περίνθου 
έτους 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 11 Νοεμβρίου 2003 
Ο Νομάρχης 

ΕΥΑΓΓΕΛΟΣ ΜΠΑΛΑΣΚΑΣ 





25604 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννν\/ν.θί. 9 Γ - β-ΓΠ3ίΙ: \Λ/θβιτΐ35ΐθΓ @ βί. 9 γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - ιόιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθίτίθί 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυΐΌ 

θυΐΌ 

ΘΙΙΓΟ 

θϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβτηβί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































